Vandeninis pelėnas

Vandeninis pelėnas (sinonimas – vandeninė žiurkė) () – žiurkėninių (Cricetidae) šeimos graužikų rūšis. Kūnas 140–190 mm, svoris apie 160 g. Nugara tamsi, beveik juoda, šonai rusvo atspalvio, pilvas tamsiai pilkas. Plaukų danga susideda iš šiurkščių akuotplaukių ir minkštų vilnaplaukių. Kailiukas blizga.

Lietuvoje negausus. Aptinkamas vandens telkinių krantuose, užliejamose pievose. Gerai plaukia ir nardo. Krantuose kasa ilgus urvus, išmesdamas kaip kurmis dideles žemių krūvas.

Žiurkėniniai